Intră acum și în grupul de
Un bărbat care conducea băut o bicicletă pe DN 2 a ajuns duminică după amiaza cu răni la spital.
Potrivit anchetei polițiștilor, duminică, în jurul orelor 16:10, un bărbat mergea cu bicicleta, pe DN2, din direcția Siret către Suceava.
La un moment dat el a pătruns pe sensul opus de mers și a intrat în coliziune laterală, cu un autovehicul Mercedes-Benz Sprinter, care circula din direcția Suceava către Siret.
În urma evenimentului a rezultat vătămarea corporală ușoară a biciclistului care a fost transportat de ambulanță la Spitalul Județean Suceava, și a fost stabilit următorul diagnostic: traumatism umăr stâng, etilism acut, sindrom depresiv.
Conducătorul auto a fost testat, rezultatul fiind negativ.
Biciclistul a fost testat, rezultatul fiind 0,85 mg/l alcool pur în aerul expirat, iar pentru șofer rezultatul este negativ.
În acest caz s-a întocmit dosar penal, sub aspectul săvârșirii infracţiunii de „vătămare corporală din culpă” .